അനധികൃത ആംബുലന്സുകള്ക്കെതിരെ കര്ശന നടപടി മന്ത്രി അനധികൃത ആംബുലന്സുകള്ക്കെതിരെ കര്ശന നടപടി മന്ത്രി തിരുവനന്തപുരം: അനധികൃതമായി വാഹനങ്ങള് രൂപമാറ്റം വരുത്തി ആംബുലന്സായി സര്വിസ് നടത്തുന്നതിനെതിരെ കര്ശന നടപടി സ്വീകരിക്കാന് ഗതാഗത മന്ത്രി ആന്റണി രാജുവിന്െറ അധ്യക്ഷതയില് ചേര്ന്ന ഉന്നതതല യോഗം തീരുമാനിച്ചു. അംഗീകൃത ആംബുലന്സുകള്ക്ക് കൃത്യമായ ഘടനയും രൂപവും പ്രത്യേക സൗകര്യങ്ങളും വേണമെന്നാണ് നിയമം. കോവിഡ് സാഹചര്യത്തില് ആംബുലന്സുകളെന്ന രീതിയില് രൂപമാറ്റം വരുത്തിയ വാഹനങ്ങള് മോട്ടോര് വാഹന നിയമം ലംഘിച്ച് അപകടകരമാംവിധം സര്വിസ് നടത്തുന്നെന്ന് പരാതികള് ലഭിച്ച സാഹചര്യത്തിലാണ് തീരുമാനം. ആംബുലന്സ് ഡ്രൈവര്മാര്ക്ക് പൊലീസ് വെരിഫിക്കേഷന് സര്ട്ടിഫിക്കറ്റ് നിര്ബന്ധമാക്കാനും പ്രത്യേക പരിശീലനം നല്കാനും യോഗത്തില് തീരുമാനമായി. സ്റ്റേജ് കാര്യേജുകളില് ഡീസലിനു പകരം മായം ചേര്ത്ത ലൈറ്റ് ഡീസല് ഉപയോഗിക്കുന്നതിനെതിരെ കര്ശന നടപടി സ്വീകരിക്കാന് മന്ത്രി ട്രാന്സ്പോര്ട്ട് കമീഷണര്ക്ക് നിര്ദേശം നല്കി. കുറഞ്ഞ വിലക്ക് ലഭിക്കുന്ന, വ്യവസായ ആവശ്യത്തിനുള്ള ലൈറ്റ് ഡീസല്, മായം ചേര്ന്ന മറ്റ് ഇന്ധനങ്ങള് എന്നിവ ഉപയോഗിച്ച് വാഹനം ഓടിക്കുന്നത് അപകടകരവും മലിനീകരണത്തിനിടയാക്കുന്നതുമാണ്. ഇത്തരം ഇന്ധനം ഉപയോഗിക്കുന്നത് സംശയിച്ചാല് വാഹനങ്ങള് പരിശോധിക്കാനും പൊലീസുമായി ചേര്ന്ന് കര്ശന നടപടി സ്വീകരിക്കാനും നിര്ദേശിച്ചു.